চলে গেলেন ‘ফ্রেডরিকস’ দীনেশ

মুম্বই: কোনও ধারাবাহিক যখন জনপ্রিয় হয়, তখন তার চরিত্রগুলোও জনপ্রিয় হয়ে যায়। যদি ৮০ বা ৯০ দশকরের কথা ধরা যায়, তাহলে সিআইডি আজও একটা নস্টালজিয়া। নানা ধরনের কেস, সেগুলো সলভ করা, রোমহর্ষক নানা ঘটনায় সাজানো এই ধারাবাহিকটি অনেকেরই বেশ পছন্দের ছিল। সেই ধারাবাহিকরেই অন্যতম চরিত্র ছিলেন দীনেশ ফডনিশ। অর্থাৎ যাঁকে সবাই ফ্রেডরিকস বলেই চিনত।

আরও পড়ুন: ‘স্যাম বাহাদুর’ দেখে কী বললেন শচীন তেণ্ডুলকর?

কিন্তু মঙ্গলবার সকাল হতেই মন খারাপ করা খবর। বেশ কিছু দিন ধরেই তিনি অসুস্থ ছিলেন। সূত্রের খবর, মুম্বইয়ের হাসপাতালে ‘লিভার ফেলিওর’-এর জেরে তাঁর মৃত্যু হয়। বয়স হয়েছিল ৫৭ বছর। হাসপাতাল সূত্রে খবর, দীনেশের যকৃৎ বিকল হয়ে গিয়েছিল। তার জেরেই মৃত্যু হলে মনে করা হচ্ছে। ১৯৯৮ সালে শুরু হয় বিপি সিংহ পরিচালিত ‘সিআইডি’। এই সিরিয়ালে এসিপি প্রদ্যুম্নর চরিত্রে অভিনয় করেন শিবাজি সাটম। দয়ার চরিত্রে অভিনয় করেছিলেন দয়ানন্দ শেট্টি। ইনসপেক্টর ফ্রেডরিকসের চরিত্রে রূপদান করেছিলেন দীনেশ।